Велес Сарсфийлд

Клуб Атлетико „Велес Сарсфийлд“ (на испански: El Club Atlético Vélez Sarsfield или само „Велес Сарсфийлд“) е аржентински спортен клуб от Буенос Айрес. Футболният отбор на клуба се състезава в аржентинската Примера Дивисион и е десеткратен шампион на Аржентина, носител на 5 международни купи (включително на Копа Либертадорес и Междуконтиненталната купа). История Велес е основан през 1910 г. в квартал Floresta на Буенос Айрес в съседство с гара „Сарсфийлд“ на западната железница, откъдето идва името му. Първото участие на клуба е в аматьорския шампионат на Аржентина през 1919 на който завършва втори. Велес Сарсфийлд е един от 18-те клуба в Аржентина които сформират професионалната лига през 1931 година. Оттогава Велес е неизменен участник в Примера Дивисион, като е изпадал само веднъж (през 1941 г., връщайки се в елита през 1943 г.) и е триумфирал с титлата на страната седем пъти. По тези си показатели клуба заема престижното 5-о място (след Ривър Плейт, Бока Хуниорс, Индепендиенте и Сан Лоренцо) във вечната ранглиста на аржентинския професионален футбол. Велес печели първата си титла от Кампеонато Насионал през 1968 г., а следващите 25 години остава без никакъв трофей до 1993 г., когато печели турнира Клаусура. 90-те години са най-успешният период в историята на Велес в който отбора спечелва общо 4 титли на Аржентина и 5 международни турнира. През 1994 г. Велес Сарсфийлд стъпва на световния връх като първоначално печели Копа Либертадорес побеждавайки на финала победителят от последните две издания на турнира отбор на Сао Пауло, а в спор за Междуконтиненталната купа детронира властващият по европейските терени в ония години отбор на Милан и се превръща в едва 8-ият отбор от КОНМЕБОЛ печелил престижния трофей. Последната титла на клуба е през 2009 година, когато спечели турнира Клаусура. Успехи Примера Дивисион Аржентина Шампион (11): 1968 Насионал, 1993 Клаусура, 1995 Апертура, 1996 Клаусура, 1998 Клаусура, 2005 Клаусура, 2009 Клаусура, 2011 Клаусура, 2012 Inicial, 2012/13 Primera División, 2024 Вицешампион (8): 1953 Примера Дивисион, 1971 Метрополитано, 1979 Метрополитано, 1985 Насионал, 1992 Клаусура, 1993 Апертура, 2004 Апертура, 2010 Апертура Копа Либертадорес Supercopa Argentina: 2013 Шампион (1): 1994 (Сао Пауло 0:1, 1:0 и 5:3 (дузпи)) Междуконтинентална купа Шампион (1): 1994 (Милан 2:0) Суперкопа Судамерикана Шампион (1): 1996 (Крузейро 0:1, 2:0) Копа Интерамерикана Шампион (1): 1994 (Картагенс 2:0) Рекопа Судамерикана Шампион (1): 1997 (Ривър Плейт 1:1 и 4:2 (дузпи)) Вицешампион (1): 1995 (Индепендиенте 0:1) Известни бивши футболисти Убалдо Фильол Карлос Бианки Серхио Гойкоечея Маурисио Пелегрино Оскар Руджери Диего Симеоне Нелсон Тапия Хосе Луис Чилаверт Леандро Карузо Мауро Сарате Маркос Чарас Николас Отаменди Бивши треньори Карлос Бианки Алфио Базиле Марсело Биелса Омар Сивори Оскар Табарес Стадион Естадио Хосе Амалфитани (на испански: Estadio José Amalfitani) се намира в квартал Liniers на Буенос Айрес, използва се предимно за футболните мачове на Велес Сарсфийлд. На него домакинства и Аржентинския национален отбор по ръгби. Носи името на видния аржентински строителен магнат, спортен журналист и президент на Велес Сарсфийлд в продължение на 30 години (в периода 1923 – 1925 и 1941 – 1969) Хосе Амалфитани наричан още „Дон Пепе“. Стадионът е построен между 1941 и 1943 г. и първоначално е бил от дървена конструкция. В периода между 1947 и 1951 година е построен от бетон. 27 години по-късно е основно реконструиран и разширен с цел подготовка на Световно първенство през 1978, има капацитет за 49 540 зрители. Бележки Външни препратки ((es)) Официален сайт на клуба ((es)) VelezSarsfield.net Архив на оригинала от 2010-03-30 в Wayback Machine. ((es)) La V Azulada